《千秋岁 其三 为吴尔世寿母》
清代·王士禄

君家称寿。海内文章走。夸盛事，纷人口。颇闻黄发媪，早作青灯纷。

冰雪里，藐孤涕泪曾相守。

剃剪陶家久。台筑怀清旧。兼两事，须推母。春晖君解报，善颂吾何有。

唯愿取，新安江水成春酒。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。